text:
Nupay nasapa a dimteng ti kaaduan a benepisiario iti innem a barangay, naanus latta met dagiti pannakabagi ti DA-LGU nga idauluan ni OIC Robert Sabio Savella a manguray kadagiti saan a nakasango nga immay iti bigat. (Web In-Action)
Monday, June 11, 2012
THIRD DAY OF OIL SUBSIDY DISTRIBUTION, NAIRINGPAS
CABUGAO, ILOCOS SUR - JUNE 11, 2012 - Nalpas manen ti maikatlo a pannakaiwaras ti Oil Subsidy dagiti innem (6) a mabenepisiaran a Barangay iti ili ti Cabugao. (Barangay Cuantacla, Lipit, Cuancabal, Sagayaden, Pila , ken Dardarat).
Naruay dagiti Mannalon a dimmanon iti naisibar a lugar a pagplastaran dagiti agited iti sango ti Munisipio tapno alaenda ti pannakabagida iti nasao a subsidy.
"Dakkel nga pagyamananmi iti Munisipiota-yo kasta met dagiti mangipangulo kadatayo kas kada Apo Mayor ta nairamankami kadaytoy a tulong nga aggapu iti 7171. Bassit ngem dakkel ti kaipapananna kadakami nga mannalon ken mangngalap aglalo ita ta nguminngina ti lana nga angkatentayo a produkto." Kapanunotan ni Former Brgy. Captain Fermin Solis Sesuca ti Barangay Dardarat.
Nupay nasapa a dimteng ti kaaduan a benepisiario iti innem a barangay, naanus latta met dagiti pannakabagi ti DA-LGU nga idauluan ni OIC Robert Sabio Savella a manguray kadagiti saan a nakasango nga immay iti bigat. (Web In-Action)
Posted by Bayan ng Cabugao, Ilocos Sur at 3:25 PM
Subscribe to: Post Comments (Atom)


c: text/html

text:
Daytoy nga artikulo ket narigat a maawatan gapu ta naisurat kadagiti ganganaet ken aglalaok a pagsasao wenno madi ti pannakaipatarusna iti Ilokano. Pangngaasi a tumulong nga agdalus, agarayat ken agipatarus kadagitoy a panid. Dagitoy nga artikulo ket maidasig ken maikabil iti daytoy a
kategoria
, no saan a maarayat, madalusan wenno maipatarus, mabalin a maikkat dagitoy babaen ti
annuroten ti panagikkat
.
Ti
Universidad ti Estado iti Batangas (ofisial nga Ingles: Batangas State University; Filipino: Pamantasang Pamantasan ng Batangas), sigud nga Pablo Borbon Memorial Institute of Technology ket maysa a escuela iti Ciudad ti Batangas
The following images are located in Governor Pablo Borbon Campus I,
Rizal Ave., Poblacion, Batangas City.
College of Accountancy Business Economics and International Hospitality Management Building
Integrated School's Grotto
Student Center and Services
Vision, Mission and Core Values Statements

robotstxt: allowed

filter: keep


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 27:1-27
27 Dika agpasindayag maipapan iti sumaganad nga aldaw,+ ta saanmo nga ammo no ania ti ipasngayto ti maysa nga aldaw.+2 Ti sangsangaili, ket saan a ti bukodmo a ngiwat, ti mangidaydayaw koma kenka; ti ganggannaet, ket saan a dagiti bukodmo a bibig, ti mangaramid koma iti kasta.+3 Ti kinadagsen ti maysa a bato ken ti sangaawit a darat+—ngem ti panagluksaw ti maysa a maag nadagdagsen ngem isuda a dua.+4 Adda kinaulpit ti pungtot, kasta met ti layus ti unget,+ ngem siasino ti makapagtakder iti sanguanan ti imon?+5 Nasaysayaat ti naipalgak a pannubngar+ ngem iti nailemmeng nga ayat.6 Dagiti sugat nga impalak-am ti maysa a managayat ket matalek,+ ngem dagiti agep ti maysa a gumurgura ket bambanag nga ipakaasi.+7 Ti kararua a mapnek ibaddebaddeknanto ti diro ti kalaba, ngem iti mabisin a kararua tunggal napait a banag nasam-it.+8 Kas met laeng iti tumatayab nga agtalaw iti umokna,+ kasta ti tao nga agtalaw iti lugarna.+9 Ti lana ken insienso+ isuda ti mamagrag-o iti puso, kasta met ti kinasam-it ti kadua ti maysa maigapu iti pammatigmaan ti kararua.+10 Saanmo a baybay-an ti bukodmo a kadua wenno ti kadua ni amam, ket dika sumrek iti balay ti bukodmo a kabsat iti aldaw ti pannakadidigram. Nasaysayaat ti kaarruba nga adda iti asideg ngem iti kabsat nga adda iti adayo.+11 Agmasiribka, anakko, ket pagrag-oem ti pusok,+ tapno makaipaayak iti sungbat iti daydiay mangrurrurod kaniak.+12 Daydiay nasaldet a nakakita iti didigra aglemmeng;+ ti awanan kapadasan a limmasat sinagabana ti pannusa.+13 Alaem ti kawes ti maysa, no kas pagarigan ti maysa nagserbi a pammasiguro maipaay iti sangsangaili;+ ket iti kasasaad ti ganggannaet a babai, alaam iti tani.+14 Daydiay mangbendision iti padana a tao iti natbag a timek a nasapa iti bigat, maibilangto dayta kas maysa a lunod iti biangna.+15 Ti agtedtedted nga atep a mamagtalaw iti maysa iti aldaw ti di agsarday a tudo ken ti mannakirupir nga asawa a babai agkaaspingda.+16 Asinoman a mangsalsalinong kenkuana sinalinonganna ti angin, ket lana ti masabat ti makannawan nga imana.17 Babaen iti landok, ti met laeng landok mapatadem. Gapuna ti maysa a tao patademenna ti rupa ti sabali.+18 Daydiay mangsaluad iti kayo a higos kanennanto a mismo ti bungana,+ ket daydiay mangbantay iti apona maidayawto.+19 Kas iti danum, ti rupa katupag ti rupa, kasta met a ti puso ti maysa a tao katupag ti puso ti maysa a tao.20 Ti met laeng Sheol ken ti lugar ti pannakadadael+ saanda a mapmapnek;+ uray dagiti mata ti maysa a tao saan a mapmapnek.+21 Ti paggugoran a banga agpaay iti pirak,+ ket ti urno agpaay iti balitok;+ ket ti maysa a tao masubok sigun iti pakaidaydayawanna.+22 Uray no begbegem iti napino daydiay maag babaen ti al-o iti alsong, a mailaok iti riniid a bukel, ti kinamaagna saanto a pumanaw kenkuana.+23 Rebbeng nga ammuem a sipopositibo ti langa ti arbanmo. Isaadmo ta pusom kadagiti pangenmo;+24 ta ti gameng saanto nga agingga iti tiempo a di nakedngan,+ wenno uray ti balangat kadagiti amin a kaputotan.25 Ti berde a ruot nagpukaw, ket ti baro a ruot nagparang, ket ti mulmula kadagiti bantay naurnongda.+26 Dagiti urbon a kalakian a karnero agpaayda iti pagan-anaymo,+ ket dagiti kalakian a kalding isuda ti gatad ti tay-ak.27 Ket adda umdas a gatas ti kalding maipaay a taraonmo, maipaay a taraon ti sangakabbalayam, ken ti pagbiag+ nga agpaay iti babbalasangmo.


text:
SANGALUBONGAN A PANANGASABA KEN PANANGISURO
Dagiti Pagilian ti America
PAGILIAN 57
POPULASION 982,501,976
AGIBUMBUNANNAG 4,102,272
PANANGYADAL ITI BIBLIA 4,345,532
Panagadal iti Biblia a Kandela ti Silaw
Agserserbi iti nasulinek a teritoria ti Brazil ti maysa nga agassawa nga special pioneer. Naammuanda ti maipapan ken Valdira, maysa a babai a nakipagadal iti Biblia 13 a tawenen ti napalabas. Kalpasan ti panagbiahe ti agassawa iti natapok a kalsada ken kadagiti karayan a delikado a ballasiwen, nadanonda ni Valdira, a magagaran a mangituloy iti panagadalna. Gapu ta narigat a madanon ti lugarda, masapul a mangaramid ti agassawa iti pamay-an tapno mayadalan latta ni Valdira. Adda selponna ngem masapul pay a mapan iti lugar nga adayo iti kabalbalayan tapno maaddaan iti napigpigsa a signal. Kasta met, makapagadal laeng iti Biblia kalpasan ti alas nuebe ti rabii. Panunotem ti maysa a balasang nga agmaymaysa iti rabii iti lugar nga adayo iti kabalbalayan, a makipagad-adal iti Biblia babaen ti selpon a kandela ti silawna.
Dumdumngeg met ni Valdira iti gimong iti kada Domingo babaen ti selponna. Mapan iti lugar nga adayo iti kabalbalayan nga adda awitna a Biblia, Pagwanawanan, ken pagkantaan ket no agtudtudo, mangitugot pay iti payong.
Idi Marso, nagbiahe ni Valdira iti agarup 95 a kilometro a napan iti Kingdom Hall tapno agatender iti espesial a miting a nakairuaran ti rebisado nga edision ti New World Translation iti Portuguese. Naayatan idi nakaawat iti kopia ti baro a Biblia. Idi nakomendaran gapu iti kinapingetna nga agadal iti Biblia, kinuna ni Valdira, “Saan met unay a narigat!”
“Ammok nga Addanto Aldaw nga Umaykayo”
Dagiti Yukpa ket kabilang kadagiti Amerindian (Native American) nga aggigian idiay Colombia. Sakbay a napan ti special pioneer a ni Frank iti maysa kadagiti purokda, napakdaaran maipapan ken John Jairo, a panguluen ti purok a nangpapanaw iti sumagmamano a grupo ti relihion a mayat a mangasaba sadiay. Naminsan, idi naammuan ni John nga agkolkolekta iti apagkapullo ti maysa a ministro, namin-adu a pinaputokna ti paltogna iti tangatang ket pirmi ti taray ti ministro.
Kinuna ni Frank: “Idi nakadanonkamin iti purokda, maysa kadagiti annak a babbai ni John Jairo ti umuna a nakasaritami! Idi impakitami ti libro nga Ania a Talaga ti Isursuro ti Biblia?, kinunana a dagus, ‘Daytoy a relihion ti kayatko a pakimiembroan!’ Sa nagtartaray a napan ken tatangna tapno ibagana nga addakami. Pinaayabannakami a dagus ni John. Agnernerbioskami a simmango kenkuana. Sakbay pay nga agsaokami, kinunana: ‘Ammok a ti relihionyo ti pudno a relihion. Walo a tawenen ti napalabas, iti maysa a pagbasuraan idiay Becerril, adda nakitak a libro a kas iti intedyo iti anakko. Binasbasak dayta, ket manipud idin, ur-urayekon nga umaykayo ditoy. Ammok nga addanto aldaw nga umaykayo. Kayatko a suruandak, ti pamiliak, ken daytoy a purok iti maipapan iti Biblia. Silulukat dagiti ruanganmi para kadakayo.’
“Nakasangitkami iti imbagana. Immay nagdengngeg dagiti lumugar iti panangasabami, nga impatarus ni John Jairo iti lengguaheda. Idi pumanawkamin, nangipabulod iti bassit nga asno a nangkarga kadagiti bagahemi. Mangikonkonduktakami itan iti 47 a panagadal iti Biblia iti 120 a Yukpa manipud iti nagduduma a purok, a pakairamanan ni John Jairo ken ti anakna a babai.”
Nagbalbaliw ti Maysa a Manangidadanes
Ni José a taga-Ecuador ket dati a napeklan a Katoliko. Insuratna: “Kagurgurak la unay dagiti Saksi ni Jehova. Sangapulo a tawen nga indaddadanesko ida. Mangor-organisarak idi kadagiti grupo a mangraut kadagiti Saksi, kabkabilek ida, ken ak-akusarak ida nga agtatakaw. Sa idiay presinto, ipapilitko a siak ti mangikandado iti seldada. Adda idi dinadaelmi a lugan ti maysa a Saksi. Adda pay motorsiklo ti maysa a Saksi nga intapuakmi iti derraas.
“Idi 2010, nagsakitak iti swine flu. Imbaga ti doktorko a masapul a pumanawak iti kabambantayan ti Andes ket agyanak iti asideg ti igid ti baybay a nabarbara ti klimana tapno agpaimbag. Nagyanak iti bassit a farm ti kabagiak. Idi agangay, siakon ti nangaywan iti dayta. Gapu ta agmaymaysaak, desperadoak a makisarita iti uray siasino. Ket asino ti immay? Dagiti Saksi ni Jehova! Malidlidayak isu a nakisaritaak kadakuada ket nasdaawak iti panangilawlawagda iti Biblia. Immanamongak a mayadalan iti Biblia gapu laeng ta agusiosoak. Kalpasan ti innem a bulan, nakigimongakon. Nagbilibak iti kinaimbagda ken iti naayat a panangtratoda kaniak isu a naisaludsodko iti bagik, ‘Isuda ngatan dagiti pudno nga adipen ti Dios?’ Nagtultuloyak a rimmang-ay iti naespirituan ket nabautisaranak idi Abril 2014.
“Agbabbabawiak ta indadanesko idi dagiti Saksi. Ngem inikkannak ni Apo Jehova iti gundaway a mangilinteg iti dadduma a naaramidak. Iti asamblea sirkito idi Oktubre 4, 2014, nainterbiuak maipapan iti panangbusbusorko idi kadagiti Saksi. Insaludsod kaniak ti ispiker, ‘No maikkanka iti gundaway nga agpadispensar iti maysa kadagiti indadanesmo, asino ti kayatmo a pagpadispensaran?’ Dagus nga imbagak a kayatko ti agpadispensar iti maysa a kabsat nga agnagan Edmundo ngem saanko nga ammo no kasanok a mabirokan. Diak impagarup nga adda gayam ni Edmundo iti likud ti stage ta inyurnos dayta ti manangaywan iti sirkito. Nakasangit dagiti immatender idi naginnarakup ken nagsangsangitkami a dua iti stage.”
“Apo Jehova, Pangngaasim, Mabirokandak Koma Dagiti Saksim”
Nakapudpudot ken katengngaan ti aldaw idi nalpas ti maysa a grupo dagiti kakabsat a babbai idiay Asunción, Paraguay, ti teritoria a naited kadakuada. Nupay kasta, intultuloyda latta ti nangasaba iti sumagmamano a balay iti asideg. Imbaga ti maysa kadakuada, “Baka adda agkarkararag dita.” Iti maysa a balay, adda babai nga immisem kadagiti kakabsat ket dinamagna no Saksida. Imbagana a naggapu isuna idiay Bolivia ken makabulanen manipud idi immakar iti Paraguay gapu iti trabahona. Makipagad-adal idin iti Biblia idiay Bolivia. Awan ti am-ammo dagiti kaarrubana a Saksi, isu nga inkararagna, “Apo Jehova, pangngaasim, mabirokandak koma dagiti Saksim.” Iti dayta met laeng nga aldaw, bimmisita dagiti kakabsat a babbai ket nayurnos ti panagadal iti Biblia.


text:
STA. CATALINA, Ilocos Sur – Dua nga ubing ti naireport a nalmes bayat ti panagdigosda iti nauneg a kali a napno iti danum iti maysa a talon sadiay Barangay Cabittaogan ditoy nga ili idi malem ti Oktubre 24.
Dagus a nagresponde dagiti polis-Sta. Catalina idi naawatda ti report ni Barangay Kagawad John Christian Raqueño nga adda nalmes a dua nga ubing a lalaki iti lugarda ngem naitarayen dagiti residente dagiti biktima a nabigbig idi agangay a da Vein Cholo Ragasa y Singson, 7, ken Jerome Anyog y Ramboyon II, iti St. James Hospital a nakaideklaraanda a nataydan.
Iti panagimbestiga dagiti polis, naammuan a sakbay ti aksidente, nagay-ayam iti talon a kaabay ti yan ti kali dagiti biktima ken dagiti kataebanda a nabigbig a da Zean Ragunjan, 8, Joemar Regaspi, 12, Tristan Ragsa, 11, ken Louie Arsebal, 11, residenteda amin iti Brgy Cabittaogan, Sta. Catalina, ngem mapapati nga inkeddeng da Ragasa ken Singson ti napan nagdigos iti yan ti nauneg a kali idinto a dida ammo ti aglangoy.
Idi nakita dagiti kaay-ayamda a malmesen dagiti biktima, napanda nangarayat kadagiti lumugar a dagus met a napan nangalaw kadakuada.
Naitaray dagiti dua iti ospital ngem nataydan a naidanon iti balay pagagasan.#


text:
Prepektura ti Iwate
Ti Prepektura ti Iwate (岩手県 Iwate-ken) ket isu ti maikadua akadakkelan a prepektura iti Hapón kalpasan ti Hokkaido.[2] Mabirukan daytoy idiay Rehion ti Tōhoku idiay isla ti Honshū ken naglaon daytoy ti akindaya unay a murdong ti isla.[3] Ti kapitoliona ket ti Morioka.[4] TiIwate ket addan ti kabaan ti densidad ti populasion iti ania man a prepektura malaksid ti Hokkaido. Dagiti nalatak a mapasiaran ditoy ket ti Budista a templo iti Hiraizumi, a mairaman ti Chūson-ji ken Mōtsū-ji ken dagiti gameng da a, Fujiwara no Sato, ti maysa a pagbuyaan a lugar ken ti tema a parke idiay Esashi Ward, Siudad ti Oshu, Tenshochi, maysa a parke idiay Siudad ti Kitakami a naamammuan daytoy kadagiti dadakkel, a laklakay a seresa a kaykayo ken ti Morioka a Kastilio idiay Siudad ti Morioka.
Dagiti nagibasaran[urnosen | urnosen ti taudan]
- ^ Nailian a Senso 2010 Dagiti Immuna a Resulta
- ^ Nussbaum, Louis-Frédéric. (2005). "Iwate-ken" iti Ensiklopedia ti Hapón, p. 410 iti Liblibro ti Google
- ^ Nussbaum, "Tōhoku" iti Ensiklopedia ti Hapón, p. 970 iti Liblibro ti Google.
- ^ Nussbaum, "Morioka" iti Ensiklopedia ti Hapón, p. 661 iti Liblibro ti Google.


text:
SIERRA LEONE KEN GUINEA
Mr. Pagwanawanan
James Koroma
NAYANAK 1966
NABAUTISARAN 1990
ABABA A PAKASARITAANNA Served as a courier during the civil war.
IDI 1997, bayat nga aglalaban dagiti rebelde ken soldado ti gobierno iti Freetown, nagboluntarioak nga agitulod kadagiti surat manipud Freetown a maipan iti temporario a sanga nga opisina iti Conakry, Guinea.
Iti estasion ti bus iti siudad, adda grupo dagiti lallaki a nakaluganak. Nakangngegkami iti kanalbuong ti paltog iti saan unay nga adayo isu a nagdanagkami. Iti ilalasatmi kadagiti kalsada ti siudad, agsasaruno ti kanalbuong ti paltog iti aglawlawmi. Imbuelta ti drayber ti bus a naglugananmi ket nagbaliwkami iti ruta. Di nagbayag, pinasardengdakami ti grupo dagiti armado a rebelde sa pinadissaagdakami. Nagsalsaludsodda ket kalpasanna, pinalubosandakamin. Idi kuan, sabali pay a grupo dagiti rebelde ti nangpasardeng kadakami. Gapu ta am-ammo ti maysa a pasahero ti komanderda, pinalubosandakami manen. Iti beddeng ti ili, pinasardengdakami ti maikatlo a grupo dagiti rebelde. Sinaludsodandakami ngem pinalubosandakami met laeng. Bayat a nagpaamianankami, adu pay a barikada ti nalabsanmi agingga a nakadanon ti natapok a luganmi iti Conakry iti agsipnget.
Kadagiti simmaganad a biahek, nagkargaak iti kinarton a literatura, alikamen iti opisina, dagiti rekord ti sanga nga opisina, ken relief goods. Van ken minibus ti kaaduanna a pagluganak. Ngem ipabagkatko met kadagiti kargador dagiti literatura no lumasatak kadagiti kabakiran. No dadduma, iluganko dagitoy iti bilog a bumallasiw kadagiti karayan.
Naminsan, bayat nga inluganko ti maysa nga alikamen manipud Freetown a mapan iti Conakry, pinasardeng dagiti rebelde ti minibus a nagluganak iti beddeng ti pagilian. Maysa kadakuada ti nakakita ken nagsuspetsa iti bagahek ket sinalsaludsodannak. Apagisu met a nailasinko ti dati a kaeskuelaak kadagiti rebelde. Aw-awaganda iti Maton gapu ta isu ti kauuyongan ti langana kadakuada amin. Imbagak iti mangsalsaludsod kaniak nga umayko kitaen ni Maton sa pinukkawak. Dagus a nailasinnak ni Maton sa nagtaray nga immasideg. Naginnarakup ken nagkinnatawakami. Idi kuan, nagserioso.
“Ania ti problema?” dinamagna.
“Mapanak koma idiay Guinea,” insungbatko.
Dagus nga imbilinna kadagiti rebelde a palubosandan ti minibus a naglugananmi a saandan a rekrekisaen.
Manipud idin, no lumabasak iti dayta a checkpoint, bilinen ni Maton dagiti kakaduana a palasatendak. Ik-ikkak dagiti rebelde kadagiti magasintayo a pagyamyamananda unay. Di nagbayag, aw-awagandakon iti Mr. Pagwanawanan.


text:
Makan a la Pinoy: Binakle
Ni BRENDA S. DACPANO
www.nordis.net
Ti binakle ket kankanen a suman iti Ifugao a binayo a diket a “dayakkot” a malaokan ti lengnga ken mabalkot iti bulong ti saba. Tradisional a maisagana iti komunal a ritual kalpasan ti panawen ti apit kas panagyaman iti kasiburan.
Kadawyan a dayakkot a diket a nainsigudan iti Ifugao ti mausar ditoy. Light purple ti kolor ti diket, mabayo wenno mapagbalin a pulbos ken malaokan ti bukel ti lengnga.
Ti binakle bersion nga inaramidmi ditoy Nordis ket puraw a diket a nalaokan ti nangisit a lengnga. Saanmi nga inlaok ti asukar, nagaramidkami ti naisina a sawsawan nga arnibal, asukar a nailuto iti getta ti niog.
Ramen ti binakle:
1 kilo a diket a napulbos
4-5 tasa a getta ti 2 a niog
1 tasa a lengnga, nakirog
Sangapirit nga asin
Bulong ti saba a nailanat
Panangisagana:
1. Bukbukan ti naigad a niog iti 4-5 a tasa ti apag-anam-an a danum. Pespesen agingga maala amin a gettana. Sagaten.
2. Ilaok ti getta iti pulbos a diket. Kiwaren ken imasa agingga agbalin a tapong.
3. Ilaok ti lengnga iti tapong. Bay-an a mauper ken umalsa bassit ti tapong iti agarup 20 minutos.
4. Balkuten ti dua a kutsara a tapong iti nailanat a bulong ti saba. Ikupin ti dua nga ungto ti bulong. Uliten daytoy agingga mabalkot amin a tapong.
5. Pasengngawan wenno ilingta a malipus iti danum iti 30-45 minutos wenno agingga maluto.
6. Isawsaw iti arnibal wenno cocojam.
Ramen ti sawsawan:
1 tasa nga asukar a brown
1 tasa a getta ti niog
1/4 tasa nga arina a diket
Paglauken dagiti ramen ti sawsawan iti pariok wenno napuskol a kaserola. Pagbureken bayat a kiwkiwaren agingga napalet. # nordis.net


text:
Mindanao
Ti Mindanao ( /mɪndəˈnaʊ/ min-də-NOW) ket isu ti maikadua a kadakkelan ken kadayaan nga isla iti Filipinas. Isu pay daytoy ti nagan ti maysa kadagiti tallo a grupo nga is-isla iti daytoy a pagilian, a nakabuklan ti isla iti Mindanao ken dagiti babbabassit a nakapalikmut nga is-isla. Dagiti sabali a dua ket ti Luzon ken ti Visayas. Ti isla iti Mindanao ket makunkuna a Ti Daga iti Kari. Ti Mindanao ket isu laeng ti lugar idiay Filipinas nga addan ti kaaduan Moro. Ti Siudad ti Davao ket isu ti de facto a kapitolio ti Mindanao.
Dagiti nagibasaran[urnosen | urnosen ti taudan]
- ^ "Population and Annual Growth Rates for The Philippines and Its Regions, Provinces, and Highly Urbanized Cities" (PDF). 2010 Census and Housing Population. National Statistics Office. Naala idi 15 Agosto 2014.
Dagiti silpo ti ruar[urnosen | urnosen ti taudan]
- Damdamag-Mindanao
- Amir Butler: The Moro Struggle for Independence
- Datos ti heograpia a mainaig iti Mindanao iti OpenStreetMap


text:
Makan a la Pinoy: Ginettaan nga ikan
Ni BRENDA S. DACPANO
www.nordis.net
Maysa manen a simple a taraon a nailuto iti getta – liningta nga ikan iti getta ti niog a nalatak ken paborito dagiti kakabsat tayo a taga-Bikol. Saan a gagangay iti Ilocandia wenno iti Cordillera ti ginettaan nga ikan wenno ginettaan a sida ngem maus-usar ti getta kadagiti kankanen a diket kas sinam-it. Ngem paset me laeng iti panagdur-as ti kulinarya ken kultura ti aniaman a rehiyon ti panagusar kadagiti ramen a saan a gagangay wenno saan a nakaugalian iti lugarda ken nasamay a maikammayet kadagiti sigud nga us-usaren a ramen.
Ti kadawyan a mailingta iti getta nga ikan ket dagiti nalabaga ti karnena ta saan a nalaka a maderder kas ti pamilya ti tuna wenno mackerel – tulingan/tambakol, barilis wenno talingay (skipjack tuna), buslugan (mackerel tuna), yellow fin tuna, galunggong ken adu pay. Paksiw sa gata ti awag ti dadduma ditoy.
Idiay probinsya ti Batangas ken Quezon, ti liningtada nga ikan ket saan a magettaan. Ilingtada iti naipagango wenno kappuros a pias, salamagi wenno suka a puraw, danum ken matimplaan ti asin. Idiay Quezon, maap-apan ti sabot ti niog ti uneg ti kaserola, iparabaw ditoy ti nabalkot iti bulong ti saba nga ikan ken mailuto iti 3-4 nga oras iti nakapsut nga apuy. Idiay Batangas, taba ti baboy ti pangiparabawan ti ikan imbes a sabot.
Ginettaan a tulingan ti Bicol ti padasen tayo a lutuen itatta.
Ramen:
1 kilo tulingan
1 sibuyas, naiw-iwa
4 a ngipen a bawang, napitpit
2 pulgada a laya, napitpit
½ tasa suka
2 tasa a getta ti maysa a niog
1 tasa umuna a pespes ti niog (kakang gata)
Sili a berde (pangsigang)
Patis wenno asin
Paminta
Panangisagana:
1. Iti napuskol a kaserola wenno banga, igisa dagiti sibuyas, laya ken bawang.
2. Ikabil ti getta ken pagbureken. Apaman a nagburek, ikabil ti tulingan, suka, patis ken paminta.
3. Iluto iti kalalainganna a pudot wenno apuy iti agarup 15 minutos.
4. Inayon ti kakang gata ken iluto agingga napalet ti digona.
5. Ipisok ti sili, iluto iti 1-2 minutos.
6. Idasar a kakuyog ti innapuy. # nordis.net


text:
Daytoy a salip ket dati a maar-aramid iti tunggal panagpiesta ti ili ken naipangruna ita a pakontes ti LGU-Cabugao nga idauluan ni Mayor Josh Edward S. Cobangbang a mangpangayed iti rabii sakbay iti kaaldawan ti Panagpiesta ti ili (Abril 25).
Inapresiar ti Gobernador dagiti Organizers daytoy a Pageantry ket kunana a kastoy met ti ar-aramidenda idiay Probinsial a benneg. Inawisna iti imatang ti sapasap iti pannakipasetda iti masungad a Kannawidan Festival iti Tawen 2018 ta ditoyto pay a maselebraran iti maika-200 a panagwaywayas ti Probinsia ti Ilocos Sur.
Sakbayna, naiyam-ammo dagiti nangbukel iti Hurado iti pasalip kadayta a rabii babaen kadagiti Hosts nga idauluan ni Mrs. Odette V. Somera; Ms. Marinel Valdez ken Mr. Jayrald Sinampaga. Karaman kadagiti innem a Personalidad a nag-Hurado ni San Juan (Ilocos Sur) Vice Mayor Elaine Sarmiento.
Naipakaammo pay dagiti pagrukodan iti panagpilida kadagiti mangabak a kandidato/kandidata a kangrunaan a nagintek iti Beauty and Face; Poise and Projection; Intelligence; Summer Wear ken Casual Wear.
Kalpasanna, indibidual a nagpresentar/inyam-ammoda ti bagida dagiti kandidata iti entablado. Naiparang ti panagsuotda iti Casual Wear ken nahusgaanda pay iti suotda sakbayna iti Summer Wear ken Formal Wear. Naaramid ti casual interview kadagiti Kandidato/Kandidata.
Iti Awarding, kalpasan ti tunggal presentasion ket naipakaammo ti napili/nangabak a kandidato/kandidata. Naikkanda ti pammadayaw manipud iti Minor Awards sa naudi iti Major Awards a kategoria. Ditoy met a napan nagisaad dagiti natudingan a Personalidad/Opisiales iti pannakaikabil ti banda ken dadduma pay a maited a maisagut kadagiti nagballigi a kandidato/kandidata.
Sakbayna, nagdalan daytoy a pasalip iti naiget a panagpili kadagiti nalilibnos a dayag/natataer a babbaro a naggapu kadagiti 33 a Barangay iti Munisipalidad ti Cabugao.
Daytoy a pasalip ket ang-angayen ti Munisipalidad ti Cabugao babaen iti panangesponsor dagiti Opisiales ti Gobierno Lokal, naayat nga indibidual ken dagiti establisimiento ti negosio.
Kabayatanna, nangabak ni Milech Keiffer Segui ti Barangay Salapasap, Cabugao, Ilocos Sur a Mr. Cabugao Teen 2017 ken ni Mary Faith Angel Sonido a Miss Cabugao Teen 2017 iti Barangay Dardarat, Cabugao, Ilocos Sur manipud kadagiti Finalists iti nasao a Beauty Contest Competition.
Dadduma a nangabak ket dagiti sumaganad:
Denine Giron - 1st Runner Up, Barangay Rizal ken ni Kier Anthony Rafanan,
1st Runner Up, Barangay Baclig.
Trisha Mae Pablico, 2nd Runner Up, Barangay Carusipan ken ni
Dhavear Serna, 2nd Runner Up, Barangay Namruangan.
Iti sabali a bangir, naray-aw dagiti nakaad-adu a nagbuya ta adda manen bisita iti Piesta nga Artista nga isu ni Filipino Actor Marco Gumabao a nangkanta kadagiti nagbuya. # (Web In-Action)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 136:1-26
136 O agyamankayo ken Jehova ta isu naimbag:+Ta ti naayat a kinamanangngaasina ket agingga iti tiempo a di nakedngan;+2 Agyamankayo iti Dios dagiti didios:+Ta ti naayat a kinamanangngaasina ket agingga iti tiempo a di nakedngan;+3 Agyamankayo iti Apo dagiti appo:+Ta ti naayat a kinamanangngaasina ket agingga iti tiempo a di nakedngan;+4 Iti Managaramid iti nakaskasdaaw, naindaklan a bambanag nga is-isuna:+Ta ti naayat a kinamanangngaasina ket agingga iti tiempo a di nakedngan;+5 Iti Daydiay nangaramid iti langlangit babaen ti pannakaawat:+Ta ti naayat a kinamanangngaasina ket agingga iti tiempo a di nakedngan;+6 Iti Daydiay nangyaplag iti daga iti ngatuen ti dandanum:+Ta ti naayat a kinamanangngaasina ket agingga iti tiempo a di nakedngan;+7 Iti Daydiay nangaramid kadagiti dadakkel a silaw:+Ta ti naayat a kinamanangngaasina ket agingga iti tiempo a di nakedngan;+8 Uray ti init nga agturay iti aldaw:+Ta ti naayat a kinamanangngaasina ket agingga iti tiempo a di nakedngan;+9 Ti bulan ken dagiti bituen a napagtipon nga agturay iti rabii:+Ta ti naayat a kinamanangngaasina ket agingga iti tiempo a di nakedngan;+10 Iti Daydiay nangkabil iti Egipto kadagidiay inaunada:+Ta ti naayat a kinamanangngaasina ket agingga iti tiempo a di nakedngan;+11 Ken Daydiay nangiruar iti Israel manipud tengngada:+Ta ti naayat a kinamanangngaasina ket agingga iti tiempo a di nakedngan;+12 Babaen iti napigsa nga ima ken babaen iti siuunnat a takiag:+Ta ti naayat a kinamanangngaasina ket agingga iti tiempo a di nakedngan;13 Iti Daydiay namagkapaset iti Nalabaga a Baybay:+Ta ti naayat a kinamanangngaasina ket agingga iti tiempo a di nakedngan;+14 Ken namaglasat iti Israel iti tengnga dayta:+Ta ti naayat a kinamanangngaasina ket agingga iti tiempo a di nakedngan;+15 Ken nangiwagnes ken Faraon ken iti puersa militarna iti Nalabaga a Baybay:+Ta ti naayat a kinamanangngaasina ket agingga iti tiempo a di nakedngan;+16 Iti Daydiay namaglasat iti ilina iti let-ang:+Ta ti naayat a kinamanangngaasina ket agingga iti tiempo a di nakedngan;+17 Iti Daydiay nangkabil iti dadakkel nga ar-ari:+Ta ti naayat a kinamanangngaasina ket agingga iti tiempo a di nakedngan;+18 Ken nangpapatay iti nadadaeg nga ar-ari:+Ta ti naayat a kinamanangngaasina ket agingga iti tiempo a di nakedngan;+19 Uray ni Sihon nga ari dagiti Amoreo:+Ta ti naayat a kinamanangngaasina ket agingga iti tiempo a di nakedngan;+20 Ken ni Og nga ari ti Basan:+Ta ti naayat a kinamanangngaasina ket agingga iti tiempo a di nakedngan;+21 Ken nangited iti dagada kas maysa a tawid:+Ta ti naayat a kinamanangngaasina ket agingga iti tiempo a di nakedngan;+22 Maysa a tawid ken Israel nga adipenna:+Ta ti naayat a kinamanangngaasina ket agingga iti tiempo a di nakedngan;+23 A nanglagip kadatayo bayat ti nababa a kasasaadtayo:+Ta ti naayat a kinamanangngaasina ket agingga iti tiempo a di nakedngan;+24 Ken maulit-ulit a nangalat-at kadatayo manipud kadagiti kabusortayo:+Ta ti naayat a kinamanangngaasina ket agingga iti tiempo a di nakedngan;+25 Daydiay mangmangted iti taraon iti isuamin a lasag:+Ta ti naayat a kinamanangngaasina ket agingga iti tiempo a di nakedngan;+26 Agyamankayo iti Dios ti langlangit:+Ta ti naayat a kinamanangngaasina ket agingga iti tiempo a di nakedngan.+


text:
NADISENIO KADI?
Ti Pangato ti Pilkona a Murdong ti Payak Dagiti Agampayag a Tumatayab
TI AGTAYTAYAB a jet plane ket mangpataud iti napartak nga agal-alikuno nga angin iti murdong dagiti payakna. Mangpaadda dagita iti mangigawid a puersa isu nga ad-adu a fuel ti makonsumo. Tumama met dagita kadagiti asideg a sumarsaruno nga eroplano. Isu a sakbay a tumayab ti sumaruno nga eroplano iti isu met la a runway, rumbeng nga adda umdas a tiempo a palabsen tapno maawan ti agal-alikuno nga angin.
Tapno maksayan dayta a problema, adda pamay-an a natakuatan dagiti inheniero dagiti eroplano. Ania dayta? Dagiti winglet a natulad kadagiti pangato ti pilkona a dutdot iti murdong ti payak dagiti agampayag a tumatayab a kas kadagiti buitre, agila, ken tikbaboy.
Usigem: Bayat nga adda iti tangatang dagita a dadakkel a tumatayab, dagiti dutdot iti murdong ti payakda ket agpilko nga agpangato agingga a kasda la nakatakder. Gapu iti dayta, makatayabda latta iti nangato uray no ababa dagiti payakda. Makatulong met dayta iti naannayas a tayabda. Nangdisenio dagiti inheniero kadagiti payak ti eroplano nga umasping iti dayta a sukog. Babaen ti moderno a wind-tunnel testing, nadiskobreda daytoy: Idi eksakto ti pannakakurba dagiti napasayaat a murdong ti payak dagiti eroplano, ken naitunos dagita iti direksion ti angin, immannayas ti tayab ti eroplano—a kadagitoy a tiempo ket naan-annayasen agingga iti 10% wenno nasursurok pay. Apay? Ngamin, kissayan dagiti winglet ti mangigawid a puersa babaen ti panangpabassitna iti agal-alikuno nga angin. Mangpataud pay dagiti winglet iti maysa a kita ti mangpaabante a puersa “a mangkontra iti gagangay a mangigawid a puersa ti eroplano,” kuna ti Encyclopedia of Flight.
Gapu kadagiti winglet, dagiti eroplano ket makatayab iti ad-adayo, makaawit iti ad-adu a karga, maaddaan iti ab-ababa a payak—a mangpalaka met iti panag-parking—ken makainut iti fuel. Kas pagarigan, idi 2010, dagiti kompania ti eroplano ket “nakainut iti 7,600 a milion a litro a jet fuel iti intero a lubong” ken dakkel ti naitulongda tapno maksayan ti polusion nga ipugso dagiti eroplano, sigun iti NASA.
Ania ti makunam? Babaen kadi iti ebolusion a timmaud ti pangato ti pilkona a murdong ti payak dagiti agampayag a tumatayab? Wenno nadisenio dayta?


text:
Iti naangay a programa, inakem ni Mrs. Melvi S. Sajonia, Principal II ti Cabugao South Central School iti pammasangbay a balikas. Kimmablaaw ken binigbigna ti kabaelan dagiti ubbing a maki-eksamen ken dagiti nagannak ken mangisursuro a naanus a nangtarabay kadakuada.
Kalpasan ti nagsasaruno nga intermission number dagiti agad-adal iti CSCS, impaay ni District Supervisor Helen V. Siruno ti mensahena ket trinatarna ti Tema: “Challenging the Youth to be Globally Responsive Through Mathematics”. Innayonna pay a kas koma iti napalabas a panagkampeon ti Cabugao iti Unit 1 Athletic Meet ket kasapulan koma met a kampeon pay ti Distrito ti Cabugao iti maangay a Division Math Festival iti masanguanan nga aldaw.
Impaay met ni Mrs. Nora R. Quibilan, District Mathematics Coordinator ti Orientation. Kalpasan ti programa, naangay ti contest proper a tinarabay dagiti Math Quiz Examiners. Nagpaay nga Emcee da Ms. Madelene S. Sonido ken Mr. Donato R. Sambrana. # (Web In-Action)


text:
Ti panggep ti training ket ti panangsanay kadagiti project-beneficiaries iti concept of resource protection, rehabilitation ken aquasilviculture tapno maipromot ti Philippine National Aquasilviculture Program. Walo a recipients ti kangrunaan a masursuruan: 5 ti Cabugao idinto ta 3 ti Caoayan, Ilocos Sur.
Iti ababa a programa, linuktan ni Brgy. Captain Danny Garcia ti umuna nga aldaw ti paseminar ket nagyaman iti agtultuloy a panangtarabay ni Mayor Edgardo “Ediboy” S. Cobangbang, Jr. a kaduana ni SB Member Benedicto M. Savellano a makikammayet kadagiti ahensia kas iti BFAR tapno maisagut dagiti lumugar iti Barangay Dardarat iti maited a proyekto.
Iti anag ti mensahe ni Mayor Ediboy, kinaritna dagiti recipient a pintasenda, aywananda, padakkelenda ken paneknekanda a maipatungpal ti proyekto ken iyallatiwda ti maadalda iti kabarangayanda tapno agsaknap ti masagrap a pagimbagan nga iburayna.
Innayon ti Alkalde Municipal nga inton agsubli dagiti taga-BFAR ket mapagbalinton dagiti recipients ti proyektoda ket mainayon manen a trademark ti barangay a nakagun-oden iti nagkaadu a gapuanan ken pammadayaw.
Inted ni Mr. Dario J. Doctolero, Regional Training Coordinator ti Overview of the Training.
Umadu a makalapan ken agtultuloy a pannakaprotehir ti kabaybayan ti anag ti panagsarita ni Mr. Rogelio Ragonjan, pannakabagi ni Provincial Agriculturist Teofilo R. Quintal a saan a nakadar-ay. Malaksid kadagiti walo a recipients, nakipartisipar met iti nasao a seminar dagiti pannakabagi ti DA-LGU Cabugao nga idauluan ni OIC Mr. Nereo S. Daproza, ken Opisiales ti Brgy. Dardarat. # (Web In-Action)


text:
Gambia
Ti Gambia (i/ˈɡæmbi.ə/), opisial nga Islamiko a Republika ti Gambia[3][4][5] wenno Republika ti Gambia,[6][7][8] ket ti pagilian idiay Laud nga Aprika nga intero a napalikmutan babaen ti Senegal malaksid ti igid ti baybayna iti Taaw Atlantiko iti akinlaud a patinggana. Daytiy ti kabassitan a pagilian iti nangruna a daga ti Aprika.[9]
Ti Gambia ket mabirukan iti dua bangir ti Karayan Gambia, ti nakainaganan ti pagilian, nga agyus babaen ti tengnga ti Gambia ken agayus idiay Taaw Atlantiko. Ti kalawana ket 10,689 kuadrado kilometro (4,127 sq mi) ken addaan iti populasion iti 1,882,450 manipud iti senso idi Abril 2013 (probisional). Ti Banjul ket isu ti kapitoliona, ken dagiti kadakkelan a siudad ket ti Serekunda ken Brikama.
Makibinningay ti Gambia kadagiti historikal a taudanna kadagiti dadduma nga adu a pagilian ti Laud nga Aprika iti panagtagilako ti aadipen, ken isu idi ti kangrunaan a gapu iti pannakaikabil ken pannakaibati ti kolonia idiay Karayan Gambia, ken immuna daytoy nga inaramid babaen dagiti Potuges, idi las-ud ti panawen nga ammo idi a kas ti A Gâmbia. Kalpasanna, idi 25 Mayo 1765,[10] Ti Gambia ket inaramid idi a kas parte ti Imperio a Britaniko idi pormal a nagtakem ti gobierno, ken nangbangon iti Probinsia ti Senegambia. Idi 1965, Nakagun-od ti Gambia iti wayawaya babaen ti panangidaulo ni Dawda Jawara, ken nagturay isuna aginggana idi nagturay ni Yahya Jammeh iti kudeta idi 1994.
Ni Adama Barrow ket nagbalin a ti maikatlo apresidente ti Gambia idi Enero 2017, kalpasan ti panangatiwna kenni Jammeh iti panagbubutos idi Disembre 2016.[11] Kinaunaan a saan nga inawat ni Jammeh dagiti resulta, a nagggappuan ti diidgra ti batay-linteg ken ti pannakibinag ti militar babaen ti Komunidad ti Ekonomia dagiti Estado ti Laud nga Aprika, ken nagresultaan ti panageksilona.[12][13]
Ti ekonomia ti Gambia ket kaaduan iti panagtalon, panagkalap, ken naipangpagruna iti turismo. Idi 2008, agarup a pagkatlo iti populasion ket agbibigda iti baba ti linia ti kapanglaw iti sangalubongan iti US$1.25 iti tunggal maysa nga aldaw.[14]
Dagiti nagibasaran[urnosen | urnosen ti taudan]
- ^ a b c d "The Gambia". International Monetary Fund. Naala idi 17 Abril 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ The Islamic Republic of The Gambia Launches the AU Campaign to End Child Marriage in Africa, African Union, 16 Hunio 2016. Naala idi 15 Disiembre 2016.
- ^ United Nations Member States, United Nations, Naala idi 15 Disiembre 2016
- ^ Country names, Foreign & Commonwealth Office of the United Kingdom, Naala idi 15 Disiembre 2016
- ^ Republic of the Gambia, Office of the President
- ^ CIA World Factbook
- ^ http://gambiaembassy.us/the-country/ Gambia Embassy in Washington DC]
- ^ Hoare, Ben. (2002) The Kingficher A-Z Encyclopedia, Kingfisher Publications. p. 11. ISBN 0-7534-5569-2.
- ^ Hughes, Arnold (2008) Historical Dictionary of the Gambia. Scarecrow Press. p. xx. ISBN 0810862603.
- ^ Wiseman, John A. (2004) Africa South of the Sahara 2004 (33rd edition): The Gambia: Recent History, Europa Publications Ltd. p. 456.
- ^ "Gambia's Yayah Jammeh confirms he will step down". Al Jazeera. 2017-01-20. Naala idi 2017-01-21.
- ^ Ramsay, Stuart (22 January 2017). "Former Gambia leader Yahya Jammeh flies into political exile" (iti Ingles). Sky News. Naala idi 23 Enero 2017.
- ^ Human Development Indices, Table 3: Human and income poverty, p. 35. undp.org
Dagit silpo ti ruar[urnosen | urnosen ti taudan]
Midia a mainaig iti Gambia iti Wikimedia Commons
- Gambia
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Ingles
- Dagiti kabassitan a naparang-ay a pagilian
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1965
- Dagiti estado a kameng ti Nagkaykaysa a Pagpagilian
- Dagiti mankomunidad a republika


text:
NO ANIA TI KUNA TI BIBLIA
Pagarian ti Dios
Ti kadi Pagarian ti Dios ket maysa laeng a kasasaad ti puso?
“Saanka nga adayo iti pagarian ti Dios.”—Marcos 12:34.
TI KUNA TI TATTAO
Patien ti adu a ti Pagarian ti Dios ket “ti panagturay ti Dios iti puso ken biag ti indibidual” kas iti kinuna ti maysa a nalatak a relihion iti Kakristianuan.
TI KUNA TI BIBLIA
Ti Pagarian ti Dios ket maysa a pudpudno a gobierno, saan la a pangiladawan iti naimpusuan a panagpasakup ti maysa a tao iti Dios. Ti Pagarian ti Dios iturayannanto ti intero a daga.—Salmo 72:8; Daniel 7:14.
Ngem ania ngarud ti kaipapanan ti kinuna ni Jesus a “ti pagarian ti Dios adda iti unegyo”? (Dakami ti nangyitaliko; Lucas 17:21, Ti Biblia, Philippine Bible Society) Saan a kayat a sawen ni Jesus a ti Pagarian ket adda iti puso dagiti dumdumngeg kenkuana. Apay a saan? Ngamin, dagiti Fariseo ti agdengdengngeg kenkuana idi. Imbaga ni Jesus a saanda a karaman iti Pagarian gapu ta managinsisingpet ti pamay-an ti panagdaydayawda isu a saan ida nga anamongan ti Dios. (Mateo 23:13) Nupay kasta, umiso ni Jesus idi kinunana a ti Pagarian ti Dios ket “adda iti unegyo” wenno, “iti tengngayo” sigun iti Baro a Lubong a Patarus. Apay? Agsipud ta kas ti masanguanan nga Ari ti Pagarian, agtaktakder idi iti sanguananda.—Lucas 17:21.
Ania ti Pagarian ti Dios?
“Umay koma ti pagariam. Maaramid koma ti pagayatam, kas sadi langit, kasta met iti daga.”—Mateo 6:10.
TI KUNA TI BIBLIA
Ti Pagarian ket maysa a pudpudno a gobierno ti Dios ken ni Jesu-Kristo ti Agturay. (Mateo 28:18; 1 Timoteo 6:14, 15) Panggepna nga itungpal ti pagayatan ti Dios idiay langit ken ditoy daga. (Mateo 6:10) No kasta, usarento ti Dios daytoy a Pagarian a mangsolbar kadagiti problema ti tattao. Ibanagto ti Pagarian ti di pulos maaramid dagiti gobierno ti tattao.
Natalna, natalged, ken nanam-ayto ti biag ti amin a tattao iti paraiso a daga bayat ti panagturay ti Pagarian ti Dios. (Salmo 46:9; Isaias 35:1; Mikias 4:4) Awanton ti agsakit wenno matay. (Isaias 33:24; Apocalipsis 21:4) Sumalibukagto metten dagiti lallakay ken babbaket. Impadto ti Biblia: “Ti lasagna agbalin a nasalsalibukag ngem iti kinaagtutubo; isu agsubli kadagiti aldaw ti kired ti kinaagtutubona.”—Job 33:25.
TI MABALINMO NGA ARAMIDEN
Aniaman a puli ti nagtaudam wenno lugar a nakayanakam, makapagbalinka nga iturayan ti Pagarian ti Dios no aramidem ti kidkiddawen kenka ti Dios. Kuna ti Biblia: “Ti Dios saan a mangidumduma, no di ket iti tunggal nasion anamonganna ti tao nga agbuteng kenkuana ken agaramid iti kinalinteg.”—Aramid 10:34, 35.
Tattao kadi ti mangipasdek iti Pagarian ti Dios?
“Mangipasdekto ti Dios ti langit iti maysa a pagarian a saanto a pulos madadael.”—Daniel 2:44.
TI KUNA TI TATTAO
Patien ti dadduma a dagiti tattao ti mangipasdekto iti Pagarian ti Dios ditoy daga, babaen man iti panangkomberteda iti sabsabali iti relihionda wenno iti panagreggetda para iti sangalubongan a talna ken panagkaykaysa.
TI KUNA TI BIBLIA
Ti Dios—saan a tao—ti mangipasdek iti Pagarian. (Daniel 2:44) Idi naipasdek ti Pagarian, kuna ti Dios: “Siak, mismo a siak, insaadko ti arik.” (Salmo 2:6) Saan a dagiti tattao ti mangipasdek iti Pagarian ti Dios, ken dida malapdan dagiti proyektona, yantangay iturayannanto ti intero a daga manipud langit.—Mateo 4:17.
APAY A PAKASEKNAM DAYTA?
Natural laeng a kayattayo nga addanto koma aldaw nga agari ti talna ken panagkaykaysa iti intero a sangatauan. Nalabit ikagkagumaam pay ketdi nga ibanag dagita ngem maup-upayka ta saan a maragpat dagita nga arapaapmo. No ammom a ti pannakabalin ti Dios ti mangiwanwanwan iti Pagarianna, maipamaysam dagiti panagreggetmo kadagiti kasayaatan a pamay-an babaen ti panagbalinmo a sakup dayta a Pagarian.


text:
PAKASARITAAN TI BIAG
Talaga a Tinulongannak ni Jehova
Bimmabakami ken Evelyn nga asawak manipud iti tren iti ili ti Hornepayne iti makin-amianan nga Ontario, Canada. Nakalamlamiis daydi nga agsapa. Dinagasnakami ti maysa a kabsat, ket kalpasan ti makabsog a pammigat a kaduami ti asawa ken anakna, nagnagnakami iti niebe a napan nangasaba iti binalaybalay. Iti daydi a malem, impaayko ti umuna a palawagko kas manangaywan iti sirkito. Limlimakami laeng a naggigimong.
KINAAGPAYSUANNA, okey laeng kaniak ti kasta a kabassit ti timmabuno iti palawagko idi 1957. Managbabainak ngamin unay. Idi ubingak, aglemmengak no kasta nga adda bisitami, uray no am-ammok ida.
Isu a masdaawkayo siguro no ibagak a kaaduan kadagiti pribilehiok iti organisasion ni Jehova ket mainaig iti pannakilangen iti nadumaduma a tattao—am-ammok man ida wenno saan. Ngem kaskasdi a managbabainak latta ken kurang ti talekko iti bagik, isu nga aniaman a panagballigik kadagiti pribilehiok ket ammok a saan a maigapu iti bukodko a kabaelan. Imbes ketdi, napasarak a pudno ti inkari ni Jehova: “Patibkerenkanto. Pudno a tulongankanto. Pudno nga itultuloykanto nga iggaman a siiirut babaen ti bukodko a makannawan nga ima ti kinalinteg.” (Isa. 41:10) Maysa kadagiti kangrunaan a panangtulong kaniak ni Jehova ket ti suporta dagiti kakabsattayo iti pammati. Bay-andak a mangestoria iti dadduma kadagita, ket mangrugiak iti kinaubingko.
BIBLIA LAENG KEN BASSIT A NANGISIT A NOTBUK TI US-USARENNA
Iti maysa a nainit nga agsapa ti Domingo idi dekada 1940, bimmisita ni Elsie Huntingford iti talon ti pamiliami iti makin-abagatan a laud nga Ontario. Ni Nanang ti nangilukat iti ridaw idinto ta ni Tatang—a managbabain a kas kaniak—ket kaduak iti uneg a dumdumngeg. Gapu ta impagarup ni Tatang nga aglaklako ni Kabsat Huntingford ken amangan no gumatang ni Nanang iti banag a dimi kasapulan, rimmuar met laeng tapno ibagana a dikam gumatang. “Dikay kadi interesado nga agadal iti Biblia?” indamag ni Kabsat Huntingford. “Siempre, interesadokami iti dayta,” insungbat ni Tatang.
Naintiempuan dayta nga ibibisita ni Kabsat Huntingford. Aktibo idi dagiti nagannakko iti United Church of Canada ngem nagikkatda iti dayta. Apay? Adda ngamin listaan ti amin a nagdonar nga ipaspaskil ti ministro iti pasilio ti kapilia. Gapu ta nanumo laeng ti biag dagiti nagannakko, kaaduanna a maud-udi ti naganda iti listaan, ken pilpiliten ida dagiti panguluenda nga agdonarda iti dakdakkel. Inamin met ti maysa a ministro a saanna a kayat ti maikkat iti trabahona isu nga isursurona dagiti doktrina ti relihionda uray saan a dagita ti talaga a patpatienna. Dagita ti rason a pinanawanmi dayta a relihion, ngem ikagkagumaanmi latta a penken ti naespirituan a kasapulanmi.
Gapu ta maiparparit idi ti trabaho dagiti Saksi ni Jehova iti Canada, Biblia laeng ken maysa a bassit a nangisit a notbuk ti us-usaren ni Kabsat Huntingford a mangyadal iti pamiliami. Idi kombinsidon a saankami nga agipulong iti autoridad, nagaramat met laeng kadagiti literatura ti Biblia ngem ilemmengmi dagita tunggal malpaskami nga agadal. *
Iti laksid ti ibubusor ken ti dadduma pay a lapped, sireregta latta nga inkasaba ni Kabsat Huntingford ti naimbag a damag. Bilibak iti kinaregtana ket natignayak a mangsalimetmet iti kinapudno. Makatawen kalpasan a nabautisaran dagiti nagannakko kas Saksi ni Jehova, nagpabautisarak met idi Pebrero 27, 1949, iti maysa a dakkel a baniera a pagin-inuman dagiti taraken nga animal. Agtawenak idi iti 17. Kalpasan dayta, nagbalin a kalatko ti agserbi kas amin-tiempo a ministro.
PINABILEG NI JEHOVA TI PAKINAKEMKO
Nupay kasta, pagduaduaak no agpayunirak a dagus. Nagtrabahoak nga immuna iti maysa a banko ken iti maysa nga opisina ta pampanunotek a kasapulak pay ti agurnong iti kuarta a pangsuportak iti panagpayunirko. Ngem gapu ta bassit pay ti kapadasak kas agtutubo, alistok la a magasto ti mategteggedak a kuarta. Pinaregtanak ti maysa a kabsat nga agnagan Ted Sargent a pabilgek ti pakinakemko ken agtalekak ken Jehova. (1 Cron. 28:10) Gapu iti dayta a palagip, inrugik ti agpayunir idi Nobiembre 1951. Addaanak laeng idi iti 40 a doliar, segunda mano a bisikleta, ken maysa a baro a maleta. Ngem kanayon nga impaay ni Jehova dagiti kasapulak. Anian a yamanko ta pinaregtanak ni Ted nga agpayunir! Nagbunga dayta iti adu a bendision.
Iti maysa a rabii idi agtapus ti Agosto 1952, adda naawatko a tawag manipud Toronto. Aw-awisennak ti sanga nga opisina dagiti Saksi ni Jehova iti Canada nga agserbi iti Bethel, ket mangrugiak iti sumaganad a bulan ti Septiembre. Nupay managbabainak ken diak pay pulos nakapan iti sanga nga opisina, magagaranak gapu ta nagsasayaat ti es-estoriaen ti dadduma a payunir maipapan iti Bethel. Alisto a nairuamko ti bagik sadiay.
“IPAKITAM KADAGITI KAKABSAT A MASEKNANKA KADAKUADA”
Dua a tawen kalpasan ti isasangpetko iti Bethel, siak ti simmukat ken Bill Yacos kas congregation servant (pagaammo itan kas koordineytor ti bagi dagiti panglakayen) iti Shaw Unit iti siudad ti Toronto. * Agtawenak laeng idi iti 23 a maysa nga inosente a taga-away. Ngem sipapakumbaba ken siaayat nga insuro kaniak ni Kabsat Yacos ti aramidek. Ket talaga a tinulongannak ni Jehova.
Ni Kabsat Yacos ket nabaneg ken naisem a kabsat ken interesado kadagiti tattao. Ipatpategna dagiti kakabsat, ket ipatpategda met isuna. Kanayon a bisitaenna ida iti pagtaenganda saan laeng a no adda problemada. Pinaregtanak ni Kabsat Yacos a kasta met ti aramidek ken kaduaek dagiti kakabsat iti ministerio. Kinunana: “Kenneth, ipakitam kadagiti kakabsat a maseknanka kadakuada. Iti kasta, nalakada a palabsen ti aniaman a pagkurkurangam.”
TI NASUNGDO NGA AYAT NI BAKETKO
Tinulongannak ni Jehova iti naisangsangayan a pamay-an nanipud idi Enero 1957—ti bulan a panagkasarmi ken Evelyn. Nagturpos isuna iti maika-14 a klase ti Gilead. Sakbay a nagkasarkami, agserserbi idin ni Evelyn iti Quebec, maysa a probinsia a French ti lengguahena. Kadagidi a tiempo, napigsa ti impluensia ti Simbaan a Romano Katoliko iti kaaduan a paset ti Quebec. Isu a nakarigrigat ti teritoria ni Evelyn, ngem nagtalinaed sadiay ken nagtultuloy a nasungdo ken Jehova.
Nagtalinaed met a nasungdo kaniak ni Evelyn. (Efe. 5:31) Kinapudnona, nasubok ti kinasungdona kalpasan unay ti kasarmi! Planomi koma ti agpa-Florida, U.S.A., ngem iti sumaruno nga aldaw kalpasan ti kasarmi, kiniddaw ti sanga nga opisina nga atendarak ti makalawas a miting iti Bethel iti Canada. Siempre, kaipapanan dayta a saanen a matuloy ti planomi ken Evelyn, ngem kayatmi nga aramiden ti aniaman nga ipaaramid ni Jehova kadakami. Iti dayta a lawas, binusbosna ti panawenna iti ministerio iti asideg ti sanga nga opisina. Nupay naiduma unay dayta iti dati a teritoriana iti Quebec, inaramidna latta ti amin a kabaelanna.
Iti ngudo dayta a lawas, adda sorpresa a naawatko—nadutokanak kas manangaywan iti sirkito iti makin-amianan nga Ontario. Agtawenak laeng idi iti 25, nabiitak pay a nagkasar ken bassit pay ti kapadasak, ngem inawatmi dayta nga annongen ken nagtalekkami ken Jehova. Iti maysa a kalam-ekan nga aldaw iti tiempo ti lam-ek iti Canada, nagbiahekami iti rabii babaen ti tren a kaduami ti adu a nabayagen nga agdaldaliasat a manangaywan nga agsubli kadagiti teritoriada. Kasta unay ti panangparparegtada kadakami! Impapilit pay ketdi ti maysa a kabsat a dakami ti mangusar iti inreserbana a pagturogan iti uneg ti tren, tapno saankami a nakatugaw lattan a maturog. Iti simmaruno nga agsapa, 15 nga aldaw laeng kalpasan ti kasarmi, bisbisitaenmin ti bassit a grupo iti Hornepayne, kas insalaysayko iti rugi ti estoriak.
Adu pay a panagbalbaliw ti napasaranmi ken Evelyn. Bayat nga agserserbikami iti distrito idi arinunos ti 1960, naawisak nga agadal iti maika-36 a klase ti Gilead, nga agpaut iti sangapulo a bulan a mangrugi iti Pebrero 1961 iti Brooklyn, New York. Siempre, magagaranak a mapan ngem saan a naan-anay ti ragsakko ta saan a naawis ni Evelyn. Imbes ketdi, kas iti dadduma nga assawa a kasta met laeng ti kasasaadda, nakiddaw ken Evelyn a mangaramid iti surat a sipapalubos nga aginnaddayokami iti agarup 10 a bulan. Nagsangit ni Evelyn, ngem immanamong a mapanak agadal iti Gilead, ket maragsakan a masanayak iti dayta nga eskuelaan.
Bayat ti panageskuelak, nagserbi ni Evelyn iti sanga nga opisina ti Canada. Naaddaan iti pribilehio a makikuarto iti maysa a napulotan a kabsat a ni Margaret Lovell. Siempre, kailiwmi unay ti maysa ken maysa. Ngem iti tulong ni Jehova, naaramidanmi dagiti temporario nga annongenmi. Apresiarek unay ti kinatulokna a mangisakripisio iti tiempomi nga agkadua tapno mausarnakami nga ad-adda ni Jehova ken ti organisasionna.
Idi maikatlon a bulanko iti Gilead, kinasaritanak ni Kabsat Nathan Knorr, a mangidadaulo idi iti sangalubongan a trabaho, ket intukonna kaniak ti maysa a naidumduma nga awis. Dinamagna no kayatko nga isardeng ti panagadalko iti Gilead ket agsubliak iti Canada tapno temporario a mangisuroak iti Kingdom Ministry School iti sanga nga opisina. Imbaga ni Kabsat Knorr nga adda kaniak no awatek dayta nga awis. Mabalin latta nga ileppasko ti agadal iti Gilead no isu ti kayatko ket kalpasanna, nalabit maibaonakto kas misionero. Imbagana met a no ikeddengko ti agsubli iti Canada, nalabit saanakton a maawis nga agadal manen iti Gilead ken inton agangay, saan a masinunuo no anianto ti maited nga annongek. Imbagana a pagtungtonganmi pay nga umuna dayta ken ni Evelyn saakto agdesision.
Gapu ta ammok ti panangmatmat ni Evelyn kadagiti nateokratikuan nga annongen, dagus nga imbagak ken Kabsat Knorr, “Maragsakankami a mangaramid iti aniaman nga ipaaramid ti organisasion ni Jehova.” Saan a ti kayatmi ti kapatgan no di ket no ania ti pangibaonan kadakami ti organisasion ni Jehova.
Gapuna, idi Abril 1961, saankon nga intuloy ti panageskuelak iti Gilead ket nagsubliak iti Canada tapno mangisuroak iti Kingdom Ministry School. Idi agangay, nagbalinkami a Bethelite. Ngem nasorpresaak idi naawisak nga ageskuela iti maika-40 a klase ti Gilead, a nangrugi idi 1965. Iti maikadua a gundaway, kasapulan manen nga agaramid ni Evelyn iti surat nga umanamong nga aginnaddayokami. Ngem sumagmamano a lawas kalpasanna, naragsakankami ta nakaawat met ni Evelyn iti awis nga ageskuela iti Gilead.
Idi nakasangpetkamin iti Gilead School, imbaga ni Kabsat Knorr a dagiti estudiante nga agad-adal iti lengguahe a French, a kas kadakami, ket maibaonto iti Africa. Ngem idi naggraduarkami, naibaonkami met laeng iti Canada kas misionero! Nadutokanak kas baro a manangaywan ti sanga nga opisina (maawagan itan iti koordineytor ti Komite ti Sanga). Ag-34 laeng ti tawenko idi isu a kinunak ken Kabsat Knorr nga ubingak pay. Ngem pinabilegnak a kabaelak dayta. Ket sipud idi, kanayon nga agkonsultaak kadagiti laklakay ken ad-adu ti kapadasanna a kakabsat iti Bethel sakbay a mangaramidak iti nadadagsen a desision.
BETHEL—LUGAR A PAGSURSURUAN KEN PANGISURUAN
Bayat nga agserserbiak iti Bethel, adu ti nasursurok kadagiti kakabsat. Dakkel ti panagraemko kadagiti kakaduak a kameng ti Komite ti Sanga. Nagsayaat met ti impluensia kaniak ti ginasut a mapagwadan a Kristiano a lallaki ken babbai—ubbing man wenno natataengan—a naam-ammomi ditoy sanga nga opisina ken kadagiti kongregasion a binisitami.
Ditoy Bethel, naaddaanak met iti pribilehio a mangisuro ken mangpabileg iti sabsabali. Imbaga ni apostol Pablo ken Timoteo: “Agtultuloyka iti bambanag a nasursurom.” Sa kinunana pay: “Ti bambanag a nangngegmo kaniak buyogen ti pammatalged ti adu a saksi, dagitoy a banag italekmo kadagiti matalek a lallaki, a, kalpasanna, makaanayto a kualipikado a mangisuro iti sabsabali.” (2 Tim. 2:2; 3:14) No dadduma, damdamagen dagiti kakabsat no ania dagiti nasursurok bayat ti 57 a tawen a panagserbik iti Bethel. Simple laeng ti sungbatko, “Situtulok ken madagdagus nga itungpalmo ti ipaaramid kenka ti organisasion ni Jehova, ket agtalekka a tulongannaka.”
Kasla idi kalman laeng a simmangpetak ditoy Bethel kas managbabain ken bassit pay ti kapadasanna nga agtutubo. Ngem agingga ita, ‘ig-iggaman ni Jehova ti makannawan nga imak.’ Nangnangruna babaen ti kinaimbag ken naintiempuan a tulong dagiti kakabsat, agtultuloy nga ipaspasigurado kaniak ni Jehova: ‘Dika agbuteng. Tulongankanto.’—Isa. 41:13.


text:
LEKSION 3
Kasano a Limmawag Manen ti Kinapudno a Linaon ti Biblia?
Impadto ti Biblia a kalpasan ti ipapatay ni Kristo, addanto dagiti palso a mannursuro a tumaud iti tengnga dagiti nagkauna a Kristiano ket tiritirenda ti kinapudno a linaon ti Biblia. (Aramid 20:29, 30) Pimmudno dayta idi agangay. Linaokanda dagiti pannursuro ni Jesus kadagiti pinapagano a narelihiosuan a kapanunotan, isu a timmaud ti palso a Kristianismo. (2 Timoteo 4:3, 4) Kasanotayo a masigurado ita nga umiso ti pannakaawattayo iti talaga nga isursuro ti Biblia?
Dimteng ti panawen nga impalgak ni Jehova ti kinapudno. Impadtona a kabayatan ti “tiempo ti panungpalan . . . , ti pudno a pannakaammo umadunto.” (Daniel 12:4) Idi 1870, ti maysa a bassit a grupo dagiti agbirbirok iti kinapudno nabigbigda a saan a Nainkasuratan ti adu a doktrina ti simbaan. Gapuna, rinugianda nga inadal a naimbag dagiti orihinal a pannursuro ti Biblia ket inikkan ida ni Jehova iti naespirituan a pannakatarus.
Dagiti napasnek a tattao inadalda a naimbag ti Biblia. Rinugian dagiti napasnek nga Estudiante ti Biblia ti pamay-an ti panagadal nga isu ti us-usarenmi agingga ita. Inadalda ti Biblia a topiko por topiko. No adda teksto a dida maawatan, mangbirokda kadagiti sabali a teksto a mangilawlawag iti dayta. Inton makaaramidda iti konklusion a maitunos kadagiti dadduma a paset ti Kasuratan, isuratda dayta. Gapu ta us-usarenda ti Biblia a mangilawlawag iti mismo a linaonna, natakuatanda ti kinapudno maipapan iti nagan ti Dios ken ti Pagarian, ti panggepna iti sangatauan ken iti daga, ti kasasaad dagiti natay, ken ti namnama a panagungar. Gapu iti panagsukimatda, nawayawayaanda manipud iti adu a di umiso a sursuro ken aramid.—Juan 8:31, 32.
Idi 1879, natarusan dagiti Estudiante ti Biblia a panawenen tapno iwaragawagda ti kinapudno. Isu nga iti dayta a tawen, rinugianda nga impablaak ti magasin nga ipabpablaakmi agingga ita, Ti Pagwanawanan Mangibumbunannag iti Pagarian ni Jehova. Iranranudmi met ita dagiti kinapudno a linaon ti Biblia kadagiti tattao iti 240 a pagilian ken iti nasurok a 750 a lenguahe. Talaga nga agsaksaknap ti pudno a pannakaammo!
Kalpasan ti ipapatay ni Kristo, ania ti napasamak iti kinapudno a linaon ti Biblia?
Kasano a limmawag manen ti kinapudno a linaon ti Sao ti Dios?


text:
Thursday, January 17, 2013
SOIL FERTILITY MAPPING, UMASIDEGEN A MAIPATUNGPAL
Cabugao, Ilcos Sur – Naangay ti miting dagiti Personnel ti DA-LGU Cabugao nga idauluan ni OIC Nereo S. Daproza, AT iti Enero 16, 2013 iti mismo nga Opisina ti DA-LGU, Municipal Hall nga inatendaran ni SB Member Benedicto M. Savellano, Committee Chair on Agriculture ket napagsasaritaanda ti panagsaganada para iti launching ti Soil Fertility Mapping iti 33 a barangays ti ili tapno matulongan dagiti mannalon a mangusar kadagiti maitutop ken kaadu ti ganagan iti mula tapno maikaadu ti masapulan ni mannalon iti apitenna.
Daytoy ti kangrunaan a panggep daytoy a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Iti nadakamat a miting, manamnama a maangay ti Briefing and Orientation of the Program inton Pebrero 4, 2013 kadagiti mangipatungpal babaen kadagiti pannakabagi ti Bureau of Soils and Water Management (BSWM) para iti pannakaipatungpal ti trabaho ti soil fertility test iti 33 a barangay.
Indarirag ni SB Savellano a sakbay ti pannakailunsad ti programa iti barangay ket maaramid ti Dry run iti kaasitgan a barangay.
Naballigi a napagsasaritaan dagiti dadduma pay a banag a mangbukel ti programa ken pannakaipatungpal daytoy babaen iti LGU ken BSWM iti ili ti Cabugao. # (Web In-Action)
Posted by Bayan ng Cabugao, Ilocos Sur at 9:09 AM
Subscribe to: Post Comments (Atom)


text:
Blues
Ti blues ket isu ti nagan a naited kadagiti musikal a porma ken ti henero ti musika[1] a nagtaud kadagiti komunidad ti Aprikano-Amerikano a naipangpangruna iti "Nauneg nga Abagatan" ti Estados Unidos idi agarup a gibus ti maika-19 a siglo manipud kadagiti esperitual, dagiti kanta ti trabaho, dagiti mammukkaw ti taltalon, dagiti pukkaw ken dagiti kansion, ken dagiti naratibo simple ken ritmiko a balada.[2] Ti blues a porma, ket kankanayon a kakuyog ti jazz, rhythm and blues, ken rock and roll ket nailaslasin babaen dagiti naisangayan a progresion ti kuerdas, a ti progresion ti kuerdas ti blues ti sangadosena a baras ket isu ti kaaduan. Dagiti nota ti blues a para kadagiti panggep a panangiyebkas ket kinankanta wenno nadalumpinas a tinoktokar wenno in-inut a nakillo a (maika-e a menor agonggana ti maika-3 a medior) mainaig iti resina ti medior a gantingan, ken dagitoy pay ket nangruna paset iti uni.
Ti henero ti blues ket naibatay iti blues a porma ngem agtagikua kadagiti dadduma a pannakailasin a kas dagiti naisangayan a lirika, dagiti linia ti kababaan nga uni, ken dagit instrumento. Ti blues ket mabalin pay a mabingbingay kadagiti nadumaduma a subhenero a sumakop manipud ti country aginggana ti urban blues nga ad-adu wenno basbassit a nadayeg idi las-ud ti nadumaduma apaset ti panawen ti maika-20 a siglo. Dagiti kaaduan a naamammuan ket dagiti estilo ti Delta, Piedmont, Jump, ken Chicago blues styles. Ti Maikadua a Sangalubongan a Gubat ket nangmarka ti transision manipud ti akostiko iti elektriko blues ken ti progresibo a panaglukat ti musika ti blues kadagiti ad-adu a tattao, a naipangpangruna kadagiti puraw nga agdengdengngeg. Idi tawtawen ti 1960 ken 1970, naparang-ay ti hibrido a porma a tinawtawagan ti blues-rock.
"Ti blues ket makaala kadagiti adu a porma... Daytoy ket madumadumaan a kas panagrikna, ti panagwa, ti awan nagan a pangta, ti tao, ti kaayan-ayat, ti pangulo iti trabaho, ti umnong, ken ti Sairo. Daytoy ket masansan a masanay a kas gapuanan ken pagbanagan, tignay ken reaksion, ken mabalin pay a mausar a gamud ken pangkontra ti gamud, sabidong ken sumang, ut-ot ken bang-ar. Ken ti kangrunaan, ti blues ket gapuanan iti kanta, ken ti kanta met laeng..." [3]
Dagiti nota[urnosen | urnosen ti taudan]
- ^ Ti Diksionario ti Jazz ni Kunzler ket mangited ti dua a sabali a pannakaikabil: blues, ti maysa a kasisigud a henero ti Aprikano-Amerikano (p.128), ken ti porma ti blues, ti adu ti pannakaiwarwarasna a musikal a porma(p.131).
- ^ "Ti Ebolusion dagiti Aggigiddiat nga Estilo ti Blues". Kasano ti Agay-ayam ti Blues a Gitara. Naiyarkibo manipud iti kasisigud idi 2010-01-18. Naala idi 2008-08-11.
- ^ Edward Comentale, p. 49. Nasam-it nga angin: Nadayeg a Kanta ti Amerikano, 2013,Unibersidad ti Illinois a Pagmalditan, ISBN 978-0-252-07892-7
Dagiti nagibasaran[urnosen | urnosen ti taudan]
- Barlow, William (1993). "Cashing In". Split File: African Americans in the Mass Media: 31.
- Bransford, Steve. "Blues in the Lower Chattahoochee Valley" Southern Spaces 2004
- Clarke, Donald (1995). The Rise and Fall of Popular Music. St. Martin's Press. ISBN 978-0-312-11573-9.
Dagiti silpo ti ruar[urnosen | urnosen ti taudan]
- Midia a mainaig iti Blues iti Wikimedia Commons
- Kitaen ti Blues iti Proyekto ti Nawaya a Direktorio (iti Ingles)


text:
Corregidor
Ti Isla ti Corregidor, lokal a matawtawagan nga Isla ng Corregidor, ket maysa nga isla a mabirukan idiay sumrekan iti Luek Manila idia abagatan a laud a paset iti Isla ti Luzon idiay Filipinas. Gapu ti lokasion daytoy, ti Corregidor ket maysa idi a pagsammakedan nga addaan dagiti pantar nga artileria ken dagiti pagbala a magasina tapno masalakniban ti sumrekan iti Luek ti Manila ken ti Siudad ti Manila, manipud kadagiti panagraut dagiti kabusor a pakigubat a bapor no mapagteng iti gubat. Mabirukan daytoy ti 48 kilometro (30 mi), ti Manila ken isun ti kadakkelan a siudad ket ti kangrunaan a pagsangladan a idiay Filipinas kadagiti napalabas a siglo manipud kadagiti panagturay iti Espana, ti Estados Unidos, ken ti Hapon ken kalpasan ti pannakabangon iti Republika iti Filipinas idi 1946.
Ti Corregidor a (Kota Mills) ket isu ti kadakkelan kadagitoy nga is-isla a nangbukel ti panagsalaknib ni puerto iti Luek ti Manila a mairaman ti Isla ti El Fraile (Kota Drum), Isla ti Caballo (Kota Hughes) ken Isla ti Carabao (Kota Frank), a dagitoy ket napasammakedan idi panawen ti panagsakup dagiti Amerikano iti daytoy a pagilian. Daytoy nga isla ket nagyanan pay ti maysa a bassit a milisia a pagsangladan ti eroplano, a kas paset ti panagsalaknib.
Idi agdama ti Maikadua a Sangalubongan a Gubat, ti Corregidor maysa kadagit ikangrunaan a lugar iti panawen ti panagraut ken panagwaya iti Filipinas manipud kadagiti puersa ti Hapon. Adu ti pannaka-bomba daytoy a lugar iti gibus a paset iti daytoy a gubat, dagiti nadadaen a banbanag ket naibati iti daytoy nga isla tapno agserbi a kas milisia a panaglagip kadagiti Amerika, Filipino ken Hapon a soldado a nagserbi ken natay iti daytoy nga isla. Ti Corregidor ket maysa kadagiti kangrunaan a pakasaritaan ken turista a lugar-lugar iti daytoy a pagilian.
Heograpia[urnosen | urnosen ti taudan]
Ti Corregidor ket naam-ammuan pay a kas ti "Ti Bato" gapu kadagiti kabatuan a ladawan ti daga ken dagiti adu a pagsammakedan iti daytoy nga isla . Ti paraigidna ket naisukog a kasla bayyék a ti ipusna ket agpadaya. No mairaman ti Isla ti Caballo (a naisanglad ti agarup a 2000 metro iti murdong ti ipusna), ti Corregidor ket bingbingayenna ti sumrekan iti Luek Manila iti Amianan ken Abagatan a Kanal. ti Corregidor ken dagiti napasammakedan nga is-isla ket masakupan babaen ti panagturay iti probinsia iti Cavite.
Daytoy nga isla ket agarup a 6.5 kilometro (4.0 mi) ti kaatiddogna, ken agarup a 2.0 milia (3.2 km) ti kalawa na iti kalawaan a murdong nga addan ti dagup a kalawa ti daga ti agarup a 900 ektaria (2,200 acre) wenno agarup a 3 kuadrado milia (7.8 km2). Daytoy nga isla ket nabingbingay iti nadumduma a paset:
Dagiti silpo ti ruar[urnosen | urnosen ti taudan]
Midia a mainaig iti Corregidor iti Wikimedia Commons
- Maysa a Panagtaldiap iti Biag idiay Corregidor Sakbay ti WWII Paset 1
- Maysa a Panagtaldiap iti Biag idiay Corregidor Sakbay ti WWII Paset 2Pa
- Babaen ti Bilin ni Komandante Kline
- Ti Corregidor Idi ken Tattan
- Dagiti Pagsammakedan iti Luzon
- Ft. Drum (Isla ti El Fraile)
- Dagiti Panorama a retrato iti Corregidor
- Dagiti Retrato iti Corregidor - MacArthur Memorial
- Napasindayag Kami a Kumablaaw! (1943) : Panaka-drama a pelikula ti Panawe ti Gubat